Den Vest-Sjællandske Avis, 1820-07-15
Oversigt over Dagens udenlandske Nyeheder. Den Nordamerikanske Regiering begynder at tage det strængt i de vestindiske Farvande mod Søe røverne; og 12 af saadanne Personer ere blevne dømte fra Livet i Richmand i Virginien. Man mærker af Alting, at det er denne Regiering magtpaaliggende som det ogsaa nødvendig maae være det for England, at de Spanske Colonier ikke underkaste sig Moderlandet; den har derfore afsendt Hr. Forbes som Agent til Buenos Ayres med Fregatten Constellation. – Fra 1ste Juli maae fremmede Krigskibe kun anløbe i 2 Aar visse bestemte Havne i Friestaterne. – Den bekiendte Taler i Repræsentanternes Huus Hr. Clay har trukket sig tilbage fra de offentlige Forretninger formedelst sine private Anliggender. Huset sluttede sine Forhandlinger med at udstæde en varm Taksigelse til ham for hans beviiste Tienester. De mærkværdigste Resolutioner som forresten Kongressen har taget inden den ophævede den nærværende Session ere: at den har bevilget et nyt Laan paa 3 Millioner Dollars, og at den har forhøiet Tøndepengene paa alle Franske Skibe. Aarsagen skal være dertil, at den Franske Regiering ikke har villet indlade sig i den HandelsTractat, som den Nordamerikanske har attraaet. Sagen har imidlertid giort stor Opsigt i Frankerig, og Ministerne have i de Deputeredes Kammer erklæret, at den Franske Gesandt i Washington har gjort Forestillinger derimod. – Jisen har i dette Aar igien betydelig løsnet sig ved Nordpolen og har i store Masser omringet Øen Nyfoundland, hvilket har betydelig skadet Fiskerierne i hine Farvande og har været Aarsag til at mange Skibe ere forulykkede der i Aar. Gouverneuren i Nye=Skotland, Grev Dalhousie ligger i Strid med den repræsentative Forsamling for denne Colonie, og har i en Skrivelse til Husets Taler besværet sig over, at dette ikke har førend Beendigelsen af sine Møder antaget to Propositioner, som han har forelagt det, hvoraf den ene handlede om Landets Opmaaling og den anden om Bevilgningen af en Pengesum for Militsen. Han betragtede denne Forsømmelse som en Mangel paa Agtelse mod hans Person, og han vægrede sig af den Aarsag ved at modtage en Pengesum, som Huset havde bevilget ham. - De Engelske Handels- og Culturplaner i Sydhavet udvide sig bestandig mere; Forbryder-Colonien NyeSydvallis bliver stedse en vigtigere Gienstand, for Regieringens Virksomhed. Dens fortreffelige Uldproduction, dens herlige Fiskerier og dens Vigtighed, som et Centrum for den hele Australiske Handel, tildrager sig i høi Grad dens Opmærksomhed. Folkemængden forøges stærkt, og Storbrittannien lettes derved for den Folkemængde, som falder den til Besværlighed; i December bragte 6 Skibe fra Jrrland og England 945 Forbrydere og 45 Børn derhen, hvoraf kun 2 døde underveis; et Skib brugte kun 96 Dage til Overfarten. Den Franske Capitain Freycinet som commanderer Opdagelseskibet Urania havde besøgt Colonierne i December, og strax efter kom et Russisk Skib derhen. Capitain Freycinet gav et Bal hvorved et Par Døttre af de Jndfødte, som vare opdragne i Skolerne i Sidney, dandsede med megen Gratie. Disse Skoler gjøre saamegen Orsigt, at et Partie unge Folk fra Øebugten i Nyeseeland, hvoriblandt en Søn af Schungi, een af de første Anførere i dette Land have begivet sig til Sidney, for at optages i disse Skoler til Underviisning; men deres indskrænkede Tilstand nødte Bestyrelsen, til at afslaae denne Begiæring. Culturen begynder ogsaa at udvide sig til denne store Øe, som hidindtil kun har været bekiendt af Jndvaanernes Vildhed, og Menneskeæderie, og de Missioner, som Englænderne have anlagt, der uddanne sig efterhaanden til ordentlige Colonier. - Paa Selskabs Øerne synes Culturen og Menneskeforædlingen at have vundet en fuldkommen Seier, da det har lykkedes Englænderne at bevæge Jndvaanerne til at antage Christendommen; Oplysningens Forbud og de blidere Sæders Grundvold, Religionen har paa Otaheiti plantet sin lysende Fakkel, som nu kraftfuldt udbreder sine Straaler over den hele fortryllende Øeverden. Troen paa Catug forsvinder daglig mere og Afgudsbillederne blive efterhaanden ødelagte, 3000 Exemplarer af en Otaheitisk Oversættelse af Lucas Evangelium ere blevne trykte. Begiærligheden derefter er meget stor. Selv fra Pallisers og de øvrige længere mod Østen beliggende Øer ere 220 Personer ankomne for at erholde Exemplarer af den hellige Skrift, og det onde Havs Øer ville i det mindste i moralsk Forstand tabe herefter deres Benævnelse. Paa den sydligere beliggende Pitkarns Øe, som er beboet af en Askom af Engelske Fædre og Otaheitiske Mødre har Christendommen af sig selv grundfæstet sig. Saaledes bebuder alt Culturens Udbredelse over hele Australien, og denne Verdensdeels fuldkomne Omdannelse.